钦定古今图书集成/明伦汇编/氏族典/第117卷 > 《廖用贤尚友录》 > 陈翠
## 钦定古今图书集成/明伦汇编/氏族典/第117卷 > 《廖用贤尚友录》 > 陈翠

按《战国策》：陈翠合齐燕，将令燕王之弟为质于齐，燕
王许诺。太后闻之，大怒曰：“陈公不能为人之国，则亦
已矣，焉有离人子母者？”老妇欲得志焉。陈翠欲见太
后。王曰：“太后方怒子，子其待之。”陈翠曰：“无害也。”遂入
见。太后曰：“何臞也？”太后曰：“赖得先生雁鹜之馀，食不
宜臞者。臞者，忧公子之且为质于齐也。”陈翠曰：“人主
之爱子也，不如布衣之甚也。非徒不爱子也，又不爱
丈夫子独甚。”太后曰：“何也？”对曰：“‘太后嫁女诸侯，奉以
千金，赍地百里，以为人之终也。今王愿封公子，百官
持职，群臣效忠，曰公子无功不当封’。今王之以公子
为质也，且以为公子功也，而太后弗听，臣是以知人
主之不爱丈夫子独甚也。”太后曰：“老妇不知长者之
计。”乃命公子乘车，制衣，为行具。